**Antti Palojärvi** (s. 18. tammikuuta 1999 Kouvola) on suomalainen jääkiekkopuolustaja, joka pelaa Ruotsin kolmanneksi korkeimmalla sarjatasolla Hockeyettan-joukkue Tranås AIF:ssä.

Ura
---

### Seuraura

Palojärvi on KooKoon kasvatti. Hän oli kaudella 2013–2014 C-nuorten Mestiksen runkosarjassa joukkueensa tehokkain puolustaja tehoilla 9+7=16. Kaudella 2015–2016 Palojärvi oli KooKoon B-nuorten tehokkain puolustaja tehoilla 10+16=26, joilla hän jakoi koko B-nuorten SM-sarjan puolustajien pistepörssin neljännen sijan TPS:n Olli Martin kanssa. Palojärvi sijoittui myös 102 minuutillaan koko sarjan jäähypörssissä toiseksi edellään vain Bluesin Robert Arrak. Kaudeksi 2016–2017 hän siirtyi Rauman Lukon A-nuoriin, jossa Palojärvi voitti kauden päätteeksi SM-pronssia. Hän debytoi kauden aikana myös miesten peleissä pelattuaan yhden ottelun lainalla Mestis-joukkue KeuPa HT:ssä helmikuussa 2017.

Pittsburgh Penguins varasi Palojärven kuudennella kierroksella 186. pelaajana NHL:n varaustilaisuudessa 2017. Hän harjoitteli samana kesänä Lukon SM-liigajoukkueen kanssa. Palojärvi pelasi kauden 2017–2018 vielä kokonaan seuran A-nuorissa.

Kesällä 2018 Palojärvi nousi Lukon SM-liigavahvuuteen. Hän sai tililleen ensimmäisen liigaottelunsa kauden 2018–2019 viidennellä kierroksella 26. syyskuuta 2018 vieraissa Tapparaa vastaan. Palojärvelle ja toiselle debytantille, Ville Heinolalle avautui paikka Lukon kokoonpanosta, kun valmennusjohto halusi lepuuttaa Janne Niskalaa ja Jyri Marttista viikonlopun peleihin. Palojärvi merkittiin joukkueen seitsemänneksi puolustajaksi, mutta hän jäi lopulta kuitenkin ilman peliaikaa. Ensimmäiset jääaikansa SM-liigassa Palojärvi sai seuraavassa ottelussaan 29. syyskuuta 2018 vieraissa Oulun Kärppiä vastaan. Hänet merkittiin Lukon kolmospuolustajapariin Tarmo Reunasen viereen. Palojärvi sai ottelussa jääaikaa 10.59 minuuttia. Hän keräsi myös yhden syöttöpisteen oltuaan kakkossyöttäjänä Linus Nymanin tekemään maaliin. Palojärvi vietti suurimman osan alkukaudestaan A-nuorissa ja hän pelasi SM-liigassa 16 runkosarjaottelua tehden kaksi syöttöpistettä, kunnes tammikuussa 2019 Lukko lainasi Palojärven alustavasti loppukaudeksi Mestis-joukkue Savonlinnan Pallokerhoon paikkaamaan loukkaantumisia. Hän pelasi siellä seitsemän runkosarjaottelua tehopistein 1+2=3 ja viisi playoff-ottelua tehden kaksi syöttöpistettä.

Alkukauden 2019–2020 Palojärvi pelasi suurimmaksi osaksi Lukon A-nuorissa ja hän sai SM-liigassa tililleen viisi ottelua, kunnes marraskuussa 2019 seura lainasi hänet alustavasti loppukauden kattavalla sopimuksella Mestiksen nousijajoukkue Kajaanin Hokkiin. Palojärvi pelasi siellä 24 runkosarjaottelua ilman tehopisteitä.

Palojärvi palasi kaudeksi 2020–2021 1+1-vuotisella ja syyskuun loppuun asti kestävän koeajan sisältävällä sopimuksella kasvattajaseuraansa KooKoohon. Hän sai koejaksonsa päätteeksi lokakuun vaihteessa jatkosopimuksen. Samalla Palojärven tiedotettiin siirtyvän toistaiseksi voimassa olevalla lainasopimuksella Mestis-joukkue Kokkolan Hermekseen. Hän pelasi siellä 15 ottelua, kunnes Mestis-kausi keskeytettiin koronavirusrajoitusten vuoksi joulukuussa 2020. Palojärvi siirtyi jatkamaan kauttaan KooKoon U20-joukkueeseen. Hän ei pelannut kauden aikana otteluakaan SM-liigassa.

Lokakuussa 2021 Palojärvi siirtyi loppukauden 2021–2022 kattavalla sopimuksella Ruotsin kolmanneksi korkeimmalle sarjatasolle Hockeyettan-joukkue Tranås AIF:ään.

### Maajoukkueura

Palojärvi on pelannut 14 nuorten ja 12 poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2015–2016 | KooKoo | A-SM | 1 | 0 | 0 | 0 | 0 | – | – | – | – | – |
| 2016–2017 | Lukko | A-SM | 47 | 1 | 10 | 11 | 14 | 8 | 1 | 1 | 2 | 0 |
|  | KeuPa HT | Mestis | 1 | 0 | 0 | 0 | 0 | – | – | – | – | – |
| 2017–2018 | Lukko | A-SM | 44 | 2 | 10 | 12 | 16 | – | – | – | – | – |
| 2018–2019 | Lukko | A-SM | 29 | 4 | 9 | 13 | 10 | – | – | – | – | – |
|  | Lukko | SM-liiga | 16 | 0 | 2 | 2 | 4 | – | – | – | – | – |
|  | SaPKo | Mestis | 7 | 1 | 2 | 3 | 0 | 5 | 0 | 2 | 2 | 0 |
| 2019–2020 | Lukko | A-SM | 14 | 0 | 3 | 3 | 6 | – | – | – | – | – |
|  | Lukko | SM-liiga | 5 | 0 | 0 | 0 | 0 | – | – | – | – | – |
|  | Hokki | Mestis | 24 | 0 | 0 | 0 | 8 | – | – | – | – | – |
| 2020–2021 | KooKoo | U20-SM | 11 | 1 | 4 | 5 | 8 | – | – | – | – | – |
|  | Hermes | Mestis | 15 | 1 | 3 | 4 | 2 | – | – | – | – | – |
| 2 kautta | yhteensä | SM-liiga | 21 | 0 | 2 | 2 | 4 | – | – | – | – | – |
| 4 kautta | yhteensä | Mestis | 47 | 2 | 5 | 7 | 10 | 5 | 0 | 2 | 2 | 0 |

Lähteet
-------

* Antti Palojärvi The Internet Hockey Databasessa (englanniksi)
* Antti Palojärvi Eurohockey-sivustolla (englanniksi)
* Antti Palojärvi *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Antti Palojärvi *Elite Prospects*. Everysport Media Group AB.  (englanniksi)
2. ↑  Elite Prospects - KooKoo U16 *eliteprospects.com*. Everysport Media Group AB. Viitattu 2.4.2019. (englanniksi)
3. ↑  Elite Prospects - U18 SM-sarja Stats 2015-2016 *eliteprospects.com*. Everysport Media Group AB. Viitattu 2.4.2019. (englanniksi)
4. ↑  Elite Prospects - U18 SM-sarja Stats 2015-2016 *eliteprospects.com*. Everysport Media Group AB. Viitattu 2.4.2019. (englanniksi)
5. ↑  Antti Palojärvi debytoi tänään Mestiksessä! *raumanlukko.fi*.  1.2.2017. Rauman Lukko Oy. Viitattu 26.9.2018.
6. ↑  Antti Palojärvi varattiin Pittsburgh Penguinsiin *raumanlukko.fi*.  25.6.2017. Rauman Lukko Oy. Viitattu 26.9.2018.
7. ↑  Setänen, Eetu: Uuden projektin ensipolkaisut - "Tässä rakennetaan sellaista Lukkoa, että meidän työmme kestäisi vertailun Suomessa ja Euroopassa" *ls24.fi*.  23.5.2018. Marva Media Oy. Viitattu 26.9.2018.
8. ↑  Perkiö, Jari: Yllätyskortti kokoonpanossa: Tappara marssittaa liigapeliin 16-vuotiaan tulokkaan *aamulehti.fi*.  26.9.2018. Alma Media Suomi Oy.  Arkistoitu 27.9.2018. Viitattu 26.9.2018.
9. ↑  Kokoonpanot *liiga.fi*.  26.9.2018. Jääkiekon SM-liiga Oy. Viitattu 26.9.2018.
10. ↑  Ottelutilastot *liiga.fi*.  26.9.2018. Jääkiekon SM-liiga Oy. Viitattu 26.9.2018.
11. ↑  Kokoonpanot *liiga.fi*.  29.9.2018. Jääkiekon SM-liiga Oy. Viitattu 30.9.2018.
12. ↑  Ottelutilastot *liiga.fi*.  29.9.2018. Jääkiekon SM-liiga Oy. Viitattu 30.9.2018.
13. ↑  Rauman Lukon sopimuspuolustaja Antti Palojärvi liittyy SaPKon riveihin *sapko.fi*.  28.1.2019. Savonlinnan Pallokerho Oy.  Arkistoitu 29.1.2019. Viitattu 29.1.2019.
14. ↑  Lukko-puolustaja Antti Palojärvi loppukaudeksi Hokkiin *hokki.fi*.  13.11.2019. Hokki Kainuu Oy. Viitattu 13.11.2019.
15. ↑  KooKoo kotiuttaa oman kasvattinsa Raumalta, hyökkääjälupaukselle liigasopimus *Jatkoaika.com*.  9.6.2020. Jatkoaika r.y. Viitattu 9.6.2020.
16. ↑  Antti Palojärvi lainalle Mestikseen *kookoo.fi*.  1.10.2020. KooKoo Hockey Oy.  Arkistoitu 24.10.2020. Viitattu 1.10.2020.
17. ↑  NHL-draftad finsk back klar *hockeyettan.se*.  22.10.2021. Hockeyettan. Viitattu 22.10.2021. (ruotsiksi)